
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

148. Τροποποίηση του Π.Δ/τος 380/1996 «Οργανι¬ 
σμός Σχολής Εθνικής Ασφάλειας» (Α' 251). 1 

149. Ίδρυση Τμήματος Δοκίμων Αστυφυλάκων Νάου¬ 
σας. 2 


ΚΑΝΟΝΙΣΜΟΙ 

Σύσταση και λειτουργία διοίκηση και διαχείριση αυτο¬ 
τελούς Υπηρεσίας βοήθειας του χειμαζόμενου 
Σερβικού Λαού και των Λαών των λοιπών Βαλκανι¬ 
κών Χωρών οι οποίοι ευρίσκονται υπό ανάλογους 
συνθήκας. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ/γμα 67/29.2.2000 αρ¬ 
μοδιότητας Υπουργείου Εργασίας και Κοινωνικών 
Ασφαλίσεων. 4 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 148 
Τροποποίηση του Π.Δ/τος 380/1996 «Οργανισμός Σχο¬ 
λής Εθνικής Ασφάλειας» (Α' 251). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 παρ. 4του Ν. 2226/1994 
«Εισαγωγή, εκπαίδευση και μετεκπαίδευση στις Σχολές 
της Αστυνομικής Ακαδημίας και στο Τμήμα Ανθυποπυρα- 
γώντης Πυροσβεστικής Ακαδημίας και άλλες διατάξεις» 
(Α' 122). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με το άρθρο 1 του Ν. 2469/1997 (Α'38). 

3. Την αριθμ. 1039386/441/Α0006 21/4/2000 (ΦΕΚ 
571Β/21.4.2000) απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

4. Το γεγονός ότι από τις διατάξεις του παρόντος δενπρο- 


καλείται δαπάνη σε βάρος του κρατικού προϋπολογισμού. 

5. Την υπ' αριθμ. 117/2000 γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης και του Υφυπουργού Οικονομικών, απο¬ 
φασίζουμε: 

Άρθρο 1 

Το άρθρο 1 του Π.Δ. 380/1996 (Α' 251) αντικαθίσταται 
ως εξής: 

« Άρθρο 1 

Αποστολή 

Η Σχολή Εθνικής Ασφάλειας έχει ως αποστολή τη με¬ 
τεκπαίδευση και επιμόρφωση σε μεταπτυχιακό επίπεδο 
των ανώτερων στελεχών της Ελληνικής Αστυνομίας, κα¬ 
θώς και αυτών των Ενόπλων Δυνάμεων, του Λιμενικού και 
Πυροσβεστικού Σώματος και των πολιτικών υπαλλήλων 
Υπουργείων και Υπηρεσιών του ευρύτερου δημόσιου το¬ 
μέα στα θέματα που αφορούντις Διακρατικές και Διεθνείς 
Σχέσεις, τους Διεθνείς Οργανισμούς, το Ευρωπαϊκό και 
Διεθνές Δίκαιο, την Κρατική Ασφάλεια, την εφαρμογή της 
Διοικητικής Επιστήμης και Πρακτικής στη Δημόσια Διοί¬ 
κηση, τη Δημόσια Ασφάλεια και τη Διαχείριση Κρίσεων, 
την Πολιτική και Διπλωματική Ιστορία και σχετίζονται με 
την Στρατηγική και Πολιτική της Εθνικής Ασφάλειας, 
ώστε να μπορούν να ανταποκριθούν στα καθήκοντα του 
ανώτατου κρατικού λειτουργού». 

Άρθρο 2 

Στην παράγραφο 1 του άρθρου 26 του ιδίου Π.Δ. προ¬ 
στίθεται εδάφιο ε' ως εξής : 

«ε. Ε'Ομάδα: Εφαρμογή της Διοικητικής Επιστήμης και 
Πρακτικής στη Δημόσια Διοίκηση. Δημόσια Ασφάλεια και 
Διαχείριση Κρίσεων». 

Άρθρο 3 

Το άρθρο 28 του ιδίου Π.Δ., όπως τροποποιήθηκε με το 
Π.Δ. 289/1998 (Α' 208), αντικαθίσταται ως εξής : 

« Άρθρο 28 

Μεταπτυχιακά Διπλώματα και Διακριτικά. 

1. Στους σπουδαστές που αποφοιτούν ευδόκιμα από τη 
Σχολή απονέμεται σε επίσημη τελετή Μεταπτυχιακό Δί¬ 
πλωμα στις σπουδές της Στρατηγικής και Πολιτικής Εθνι¬ 
κής Ασφάλειας. 

2. Το Μεταπτυχιακό Δίπλωμα περιέχει τον τίτλο και το 
έμβλημα της Σχολής, το ονοματεπώνυμο και πατρώνυμο 
του αποφοιτούντος, την Εκπαιδευτική Σειρά, τη διάρκεια 
φοίτησης, τον γενικό χαρακτηρισμό επίδοσης, την ημε- 

ρομηνία εκδόσεως, την υπογραφή του Διοικητή και τη 
σφραγίδα της Σχολής. 

3. Οι ευδοκίμως αποφοιτούντες απάτη Σχολή αξιωματι¬ 
κοί φέρουν στη στολή τους διακριτική μεταλλική κονκάρ¬ 
δα, η οποία επί της κυρίας όψης απεικονίζει τον Παγκό¬ 
σμιο Χάρτη των πέντε Ηπείρων και στο μέσον αυτής τον 
Παρθενώνα. Ο ειδικότερος τρόπος κατασκευής καθορί¬ 
ζεται με τις τεχνικές προδιαγραφές. 

4. Με διαταγή του Διοικητή της Σχολής καθορίζονται οι 
λεπτομέρειες της τελετής απονομής των διπλωμάτων 
στους αποφοιτούντες». 

Άρθρο 4 

Το άρθρο 37 του ιδίου Π.Δ. αντικαθίσταται ως εξής : 

«Άρθρο 37 
Έμβλημα Σχολής 

Το έμβλημα της Σχολής Εθνικής Ασφάλειας αποτελεί- 
ται από το σύμπλεγμα του εμβλήματος του Σώματος της 
Ελληνικής Αστυνομίας και της σημαίας με το σταυρό το¬ 
ποθετούμενο μέσα σε πλαίσιο. Στην βάση αυτού απεικο¬ 
νίζεται η παράσταση της κονκάρδας της παραγράφου 3 
του άρθρου 28 του παρόντος διατάγματος και στην κο¬ 
ρυφή η φράση : «ΟΣΙΑ ΚΑΙ ΙΕΡΑ». 

Άρθρο 5 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 8 Μάίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΔΡΥΣ ΜΙΧΑΗΛ ΧΡΥΣΟΧΟΪΔΗΣ 

-♦- ( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 149 

Ίδρυση Τμήματος Δοκίμων Αστυφυλάκων Νάουσας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. α', β', και ζ' 
του Ν. 1481/1984 «Οργανισμός Υπουργείου Δημόσιας 
Τάξης» (Α' 152), όπως αντικαταστάθηκε με το άρθρο 1 
παρ. 1 του Ν. 1590/1986 (Ά49). 

2. Τις διατάξεις του άρθρου 2 παρ. 4 του Ν. 2226/1994 «Ει¬ 
σαγωγή, εκπαίδευση και μετεκπαίδευση στις Σχολές της 
Αστυνομικής Ακαδημίας και στο Τμήμα Ανθυποπυραγώντης 
Πυροσβεστικής Ακαδημίας και άλλες διατάξεις» (Α' 122). 

3. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) το οποίο 
προστέθηκε με το άρθρο 27του Ν. 2081/1992 (Α' 154) και 
τροποποιήθηκε με το άρθρο 1 του Ν. 2469/1997 (Ά38). 

4. Τις διατάξειςτου Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης» (Α' 36). 

5. Τις διατάξειςτου άρθρου 22παρ. 3του Ν. 2362/1995 
«Περί Δημοσίου Λογιστικού, Ελέγχου των Δαπανών του 
Κράτους και άλλες διατάξεις» (Α' 247). 

6. Την υπ’ αριθ. 1039386/441/Α-0006/21.4.2000 απόφα¬ 
ση του Πρωθυπουργού και του Υπουργού Οικονομικών 


«Ανάθεση αρμοδιοτήτων Υπουργού Οικονοικών στους 
Υφυπουργούς Οικονομικών» (Β' 571). 

7. Το γεγονός ότι από τις διατάξεις του παρόντος δια¬ 
τάγματος προκαλούνται δαπάνες σε βάρος του Κρατι¬ 
κού Προϋπολογισμού ύψους 119.000.000 περίπου για 
το έτος 2000, 201.000.000 περίπου για το έτος 2001 και 
219.000.000 περίπου για το έτος 2002 και καθένα των 
επομένων ετών. Οι δαπάνες του έτους 2000 θα αντιμε- 
τωπισθούν από τις πιστώσεις των ΚΆΈ. 1131, 1711, 
1713, 1723, 1431, 1512,1729, 1111, 1211, 1212, 1231, 
1641, 1691, 1311, 1312,1692, 1693, 1699, 1919,0517, 
0535, 0813, 0823, 0824, 0831, 0832, 0841, 0845, 0851, 
0864,0869,0899, 1321, 1322, 1329, 1511 και της ομά¬ 
δας 0300 του εκτελούμενου Π/Υ εξόδων Ε.Φ. 43-110 
«ΕΛΛΗΝΙΚΗ ΑΣΤΥΝΟΜΙΑ». Οι δαπάνες του έτους 2001 
και 2002 και επομένων ετών θα προβλέπονται στα αντί¬ 
στοιχα σχέδια Π/Υ εξόδων Ε.Φ. 43-110 «ΕΛΛΗΝΙΚΗ 
ΑΣΤΥΝΟΜΙΑ» και θα αντιμετωπίζονται από τις πιστώ¬ 
σεις που θα εγκρίνονται, κάθε φορά, για το σκοπό αυτό. 

8. Την υπ’ αριθ. 171/2000 γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης και του Υφυπουργού Οικονομικών, απο¬ 
φασίζουμε: 

Άρθρο 1 

Ίδρυση - Έδρα - Υπαγωγή 

1. Ιδρύεται Τμήμα Δοκίμων Αστυφυλάκων Νάουσας, με 
έδρα τον οικισμό Νάουσα του ομώνυμου δήμου, το οποίο 
υπάγεται διοικητικά στη Σχολή Αστυφυλάκων Ελληνικής 
Αστυνομίας. 

2. Τα θέματα λειτουργίας του ανωτέρω Τμήματος ρυθ¬ 
μίζονται από τις σχετικές διατάξεις του Π.Δ. 352/1995 (Α' 
187), όπως ισχύει κάθε φορά. 

Άρθρο 2 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 8 Μάίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΔΡΥΣ ΜΙΧΑΗΛ ΧΡΥΣΟΧΟΪΔΗΣ 

ΚΑΝΟΝΙΣΜΟΙ 

(3) 

ΚΑΝΟΝΙΣΜΟΣ ΥΠ’ΑΡΙΘ. 144/2000 
Σύσταση και λειτουργία διοίκηση και διαχείριση αυτοτε¬ 
λούς Υπηρεσίας βοήθειας του χειμαζομένου Σερβικού 
Λαού και των Λαών των λοιπών Βαλκανικών Χωρών οι 
οποίοι ευρίσκονται υπό αναλόγους συνθήκας. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψει: 

1. Τας διατάξεις των παραγρ. 2 και 4 του άρθρου 9, του 
Νόμου 590/1977 «Περί Καταστατικού Χάρτου της Εκκλη¬ 
σίας της Ελλάδος». 

2. Την από 14.1.2000 Γνωμοδότησιν του παρά τη Ιερά 
Συνόδω Ειδικού Επιστημονικού Συμβούλου. 

3. Την από 19.1.2000 Απόφασιν Αυτής περί του ως άνω 
θέματος, 

ΨΗΦΙΖΕΙ 

Τον υπ’ αριθμ. 144/2000 Κανονισμόν έχοντα ούτω : 

ΚΑΝΟΝΙΣΜΟΣ ΥΠΆΡΙΘΜ. 144/2000. 

«Περί συστάσεως και λειτουργίας, διοικήσεως και διαχει- 
ρίσεως αυτοτελούς Υπηρεσίας βοήθειας του χειμαζόμενου 
Σερβικού Λαού και των Λαών των λοιπών Βαλκανικών Χω¬ 
ρών οι οποίοι ευρίσκονται υπό ανάλογους συνθηκας». 

Άρθρον1 

Σύστασις, Λειτουργία, Έδρα 
Συνιστάται αυτοτελής Εκκλησιαστική Υπηρεσία υπό 
τόν τίτλον : «Διοικητική και Διαχειριστική Υπηρεσία βοή¬ 
θειας του χειμαζόμενου Σερβικού Λαού και των λοιπών 
Βαλκανικών Λαών», έχουσα ως έδραντην έδραντης Διαρ¬ 
κούς Ιερός Συνόδου. Η Υπηρεσία αύτη θα λειτουργή εν 
Αθήναις υπό την εποπτείαν και τον έλεγχον της Διαρκούς 
Ιερός Συνόδου, ειςτας Υπηρεσίαςτης οποίας ανήκει, διέ- 
πεται δε από τας διατάξεις του παρόντος Κανονισμού. 

Άρθρον 2 
Σκοπός 

Σκοπός της αυτοτελούς Υπηρεσίας είναι: 

1. Η εν γένει μελέτη, η οργάνωσις και ο προγραμματι¬ 
σμός της δι’ έργων συμπαραστάσεως ιδία των ενδεών και 
εν θλίψει τελούντων αδελφών των Βαλκανικών λαών και 
ιδιαιτέρως της Σερβίας και η ανακούφισις των αναξιοπα- 
θούντων δια της παροχής παντοειδούς υλικής βοήθειας. 

2. Η μελέτη και ο προγραμματισμός ειδικωτέρων θεμά¬ 
των και εκδηλώσεων δια την εκπλήρωσιν του ως άνω σκο¬ 
πού. 

3. Η οργάνωσις συναφών εκδηλώσεων βοήθειας. 

4. Ο προσδιορισμός των προσφορών μέσων ενημερό- 
σεως δια την προβολήν του σκοπού. 

5. Η ηθικό και οικονομικό συμπαράστασις πρός πάσχο- 
ντα πρόσωπα και Συλλόγους ή φορείς της Σερβίας, ή 
τους άλλους χειμαζομένους Βαλκανικούς Λαούς επιδιώ¬ 
κοντας θρησκευτικούς, κοινωνικούς, μορφωτικούς και 
πολιτιστικούς σκοπούς. 

6. Δια την εκπλήρωσιν του σκοπού δύναται, δι’ Αποφά- 
σεως της Διαρκούς Ιεράς Συνόδου, να ιδρύωνται παραρ¬ 
τήματα της εν λόγω Υπηρεσίας ανά την χώραν. Δια της 
ιδίας αποφάσεως καθορίζονται και τα της λειτουργίας 
των παραρτημάτων. 

Άρθρον 3 

Διοίκησις 

1. Η Διοίκησις και η Διαχείρισις της Υπηρεσίας ανατίθε¬ 
ται εις επταμελή Επιτροπήν, Πρόεδρος της οποίας είναι ο 
Αρχιεπίσκοπος Αθηνών, τα δε Μέλη της ορίζονται προτά- 
σει του Προέδρου υπό της Διαρκούς Ιεράς Συνόδου, με¬ 
τά των αναπληρωτών των δια μίαν διετίαν, είναι δε τρεις 
κληρικοί και τρεις λαϊκοί. 

Παν Μέλος της Επιτροπής παραιτούμενον, αποθνή- 
σκον η μη δυνάμενον δι’ οιονδήποτε λόγον να άσκηση τα 
καθήκοντα του, αντικαθίσταται κατά την αυτήν ως άνω 
διαδικασίαν και μέχρι της αντικαταστάσεώς του αναπλη- 
ρούται υπό του αναπληρωτού αυτού. 

2. Η Επιτροπή συνέρχεταιτακτικώς μεν άπαξτου μηνός, 
τη προσκλήσειτου Προέδρου, εκτάκτως δε οσάκις ήθελε 
κρίνει τούτο αναγκαίον ο Πρόεδρος ή ήθελε ζητηθή εγ- 
γράφως υπό τεσσάρων μελών. 

3. Αι αποφάσεις της Επιτροπής λαμβάνονται κατά πλει- 
οψηφίαν, εν ισοψηφία κατισχυούσηςτης ψήφου του Προ¬ 
έδρου. 

4. Η Διοικητική Διαχειριστική Επιτροπή δύναται κατόπιν 
αποφάσεως να συγκροτή υποεπιτροπάς εκ μελών αυτής 
και άλλων ειδικών προσώπων των οποίων η συμμετοχή ως 


εκ της πείρας ή της ειδικότητος ήθελε κριθή απαραίτη¬ 
τος, να αναθέτη δε εις αυτά την εκτέλεσιν εργασιών ανα- 
γομένων εις την αρμοδιότητα αυτής. 

5. Η λειτουργία της Διοικητικής Διαχειριστικής Επιτρο¬ 
πής διέπεται από τας διατάξεις του Νόμου 590/1977 «Πε¬ 
ρί» Καταστατικού Χάρτου της Εκκλησίας της Ελλάδος» 
και του παρόντος Κανονισμού. 

Ειδικώτεροντατης Διοικήσεως καιΔιαχειρίσεωςδιέπο- 
νται υπό των Κανονισμών, δια περιπτώσεις δε ρυθμίσεως 
απροβλέπτων και επειγούσης φύσεως θεμάτων περί των 
εσόδων και δαπανών έχουσιν εφαρμογήν: 
α) αι Διατάξεις της Εκκλησιαστικής Νομοθεσίας, 
β) αι συναφείς του Λογιστικού των Νομικών Προσώπων, 
γ) αι συναφείς του Νόμου 2362/1995 και η ισχύουσα δι¬ 
καστηριακή νομολογία. 

Άρθρον 4 
Αρμοδιότατες 

Η Διοικητική Διαχειριστική Επιτροπή έχει τας ως κάτω¬ 
θι αρμοδιότητας: 

1. Διοικεί την Υπηρεσίαν και διαχειρίζεται τους πόρους 
αυτής. 

2. Αποφασίζει δια παν θέμα μη ρυθμιζόμενον υπό του 
παρόντος Κανονισμού. Αποφασίζει περί της συμπληρώ- 
σεως των σκοπών της Υπηρεσίας. Ψηφίζει τον Προϋπο¬ 
λογισμόν. Εγκρίνει τον Απολογισμόν. Αποφασίζει δια την 
αποδοχήν ή αποποίησιν δωρεών και χορηγήσεων. Καθο¬ 
ρίζει δε την τήρησιν των αναγκαίων βιβλίων μεταξύ των 
οποίων υποχρεωτικώς: 

α) Βιβλίον Πρωτοκόλλου Αλληλογραφίας, 
β) Βιβλίον αποφάσεων Διοικητικής Διαχειριστικής Επι¬ 
τροπής. 

γ) Βιβλίον Ταμείου, 
δ) Βιβλίον Καθολικόν. 

ε) Γραμμάτια (στελέχη) εισπράξεων και ενταλμάτων 
πληρωμής. 

στ) Βιβλίον Κτηματολογίου εις το οποίον καταγράφεται 
άπασα ή τυχόν ακίνητος και κινητή περιουσία της Υπηρε¬ 
σίας. 

ζ) Βιβλίον Αποθήκης εις το οποίον αναγράφονται δια 
δελτίου εισαγωγής άπαντα τα εις είδος έσοδα. Δια την 
διάθεσιν αυτών συντάσσονται Δελτία εξαγωγής. 

η) Δι’ αποφάσεως της Διοικητικής Διαχειριστικής Επι¬ 
τροπής δύναται να ορισθή η τήρησις και ετέρων βιβλίων, 
θεωρημένων πάντοτε υπάτου Προέδρου Αυτής. 

Άρθρον 5 

Όργανα - Αρμοδιότατες. 

1. Η Διοικητική Διαχειριστική Επιτροπή δια την εύρυθ¬ 
μον λειτουργίαν αυτής κατά την πρώτην συνεδρίασιν 
εκλέγει, μεταξύ των Μελών αυτής και ίδια εκ των Κληρι¬ 
κών, τον Γραμματέα, τον Ταμίαν και τον επί των Οικονομι¬ 
κών υπεύθυνον. 

2.0 Γραμματεύςτηρείτα Πρακτικά και διεξάγει άπασαν 
την αλληλογραφίαν δια του τηρουμένου πρωτοκόλλου. Ο 
Γραμματεύς δύναται να επικουρήται εις το έργον αυτού 
υπό τίνος κληρικού ή λαϊκού υπαλλήλου της Εκκλησίας 
της Ελλάδος, οριζομένου υπάτου Προέδρου. 

3. Ο Ταμίας διαχειρίζεται τα έσοδα της Υπηρεσίας, χρή¬ 
ματα και υλικόν, ων υπόλογος κατά πάσαν ώραν έναντι 
του Προέδρου και των Μελών της Διοικητικής Διαχειρι¬ 
στικής Επιτροπής, τηρεί δε τα σχετικά λογιστικά και δια¬ 
χειριστικά βιβλία και στοιχεία, ως ταύτα καθορίζονται και 
καταθέτει τα κεφάλαια και τους πόρους εις ειδικόν Τρα¬ 
πεζικόν Λογαριασμόν. Τα σχετικά λογιστικά και διαχειρι¬ 
στικά βιβλία και στοιχεία θεωρούνται και ελέγχονται ανά 
δεκαήμερον υπό του επί των Οικονομικών υπευθύνου. 

Ο Ταμίας δύναται να επικουρήται εις το έργον αυτού 

υπό τίνος κληρικού ή λαϊκού υπαλλήλου της Εκκλησίας 
της Ελλάδος κατ’ απόσπασιν ή παραλλήλως προς τα κύ¬ 
ρια καθήκοντα αυτού, οριζομένου υπό του Προέδρου. 
Ωσαύτως, εάν η διαχείρισις καταστή μεγάλη, η Διοικητική 
Διαχειριστική Επιτροπή δύναται να προβή εις την πρό- 
σληψιν υπαλλήλου ωρισμένου χρόνου, δια την ευρυθμω- 
τέραν λειτουργίαν της διαχειρίσεως και δη δια την επι¬ 
κουρίαν του έργου του Ταμίου. 

Ο Ταμίας μετά του υπευθύνου επί των Οικονομικών επι¬ 
μελείται της συντάξεως του Προϋπολογισμού και του 
Απολογισμού, ο οποίος εν τέλει εγκρίνεται υπό της Διοι¬ 
κητικής Διαχειριστικής Επιτροπής και της Διαρκούς Ιεράς 
Συνόδου. 

4. Ο επί των Οικονομικών υπεύθυνος : 

α) Εκτελεί τας αποφάσεις της Επιτροπής δια την εν γέ- 
νει οικονομικήν διαχείρισιν. 

β) Επιμελείται μετά του Ταμίου της συντάξεως του Προ¬ 
ϋπολογισμού και του Απολογισμού. 

γ) Υποβάλλει τούτους δι’ έγκρισιν εις την Διοικητικήν 
Διαχειριστικήν Επιτροπήν και την Διαρκή Ιεράν Σύνοδον. 

δ) Υπογράφει τα γραμμάτια και εντάλματα πληρωμής, 
τον τύπον των οποίων καθορίζει η Διοικητική Διαχειριστι¬ 
κή Επιτροπή. 

7. Επιδοτήσεις πάσης φύσεως από Διεθνείς Οργανι¬ 
σμούς, Φορείς κ.λπ., ως και πάσα εξ αυτών παρεχόμενη 
βοήθεια, εις χρήμα και υλικόν. Προσφοραί, Δωρεαί, Χο¬ 
ρηγήσεις κ.λπ., εις συνάλλαγμα δύνανται νατηρώνται εις 
ίδιον Λογαριασμόν και ειδικόν τεθεωρημένον βιβλίον Τα¬ 
μείου, εμφανιζόμενης λογιστικώς της κινήσεως εις τον 
ενιαιον Λογαριασμόν. Το προϊόν του συναλλάγματος δύ- 
ναται να δραχμοποιήται κατά την ισχύουσαν διαδικασίαν, 
εισαγόμενον νομοτύπως εις την διαχείρισιν. 

8. Παν έτερον έσοδον προερχόμενον εκ πάσης νομίμου 
πηγής, μη προβλεπόμενον υπό του παρόντος. 

β. Πάσα δωρεά ή προσφορά χρημάτων, κινητών ή ακι¬ 
νήτων προς την Υπηρεσίαν, στερούμενη νομικής προσω¬ 
πικότητας, θεωρείται γενομένη προς την Εκκλησίαν της 
Ελλάδος και προοριζομένη αποκλειστικώς δια τους σκο¬ 
πούς και τας ανάγκαςτης Υπηρεσίας. 

γ. Οι πόροι της αυτοτελούς Υπηρεσίας διατίθενται απο- 
κλειστικώς και μόνον: 

1. διατηνεκπλήρωσιντων σκοπών αυτής, ως καθορίζο¬ 
νται δια του άρθρου 2 του παρόντος Κανονισμού, 

2. δια την λειτουργίαν αυτής και 

3. δια πάσαν νόμιμον υποχρέωσιν εγκρινομένην υπό της 
Διοικηκής Διαχειριστικής Επιτροπής. 

δ. Η χρηματική περιουσία κατατίθεται εις την Τράπεζαν 
εις ίδιον Λογαριασμόν, εις χείρας δε του Ταμίου δεν δύ- 
ναται να ευρίσκεται ποσόν άνω των 200.000 δραχμών. 

Άρθρον 8 

Η Υπηρεσία δύναται να διαλυθή δι’ Αποφάσεως της 
Διαρκούς Ιεράς Συνόδου, κατόπιν ητιολογημένης προτά- 
σεως της Διοικητικής Διαχειριστικής Επιτροπής, η οποία 
λαμβάνεται κατά πλειοψηφίαν, δια της συμμετοχής απά¬ 
ντων των Μελών αυτής. 

Εις την περίπτωσιν ταύτην άπασα ή περιουσία της Υπη¬ 
ρεσίας περιέρχεται εις την Εκκλησίαν της Ελλάδος και 
διατίθεται υποχρεωτικώς, δι’ Αποφάσεως της Διαρκούς 
Ιεράς Συνόδου, δια την εκπλήρωσιν παρεμφερών σκοπών 
ή παραχωρείται εις Ευαγές Εκκλησιαστικόν Ίδρυμα. 

Άρθρον9 

Τον έλεγχον του Απολογισμού εκάστης χρήσεως διε¬ 
νεργεί η Υπηρεσία της Εκκλησιαστικής Οικονομικής Επι- 
θεωρήσεως, της εκθέσεως υποβαλλομένης προς την 
Διαρκή Ιεράν Σύνοδον. 


Άρθρον10 

Η Διοικητική Διαχειριστική Επιτροπή δύναται να ανακη- 
ρύσση Δωρητάς και Ευεργέτας. Ως εκτούτου ανακηρύσσει: 

α) Δωρητάς, τους προσφέροντας από δρχ. 1.000000 
έως 5.000.000 ή κινητά ή ακίνητα ίσης αξίας. 

β) Ευεργέτας, τους προσφέροντας από δρχ. 5.000.000 
έως 10.000.000. 

γ) Μεγάλους Ευεργέτας, τους προσφέροντας από 
10.000.000 και άνω. 

Άρθρον11 
Σφραγις 

Η Υπηρεσία έχει ιδίαν σφραγίδα φέρουσαν έξωθεν μεν 
τας λέξεις «ΔΙΟΙΚΗΤΙΚΗ ΚΑΙ ΔΙΑΧΕΙΡΙΣΤΙΚΗ ΥΠΗΡΕΣΙΑ 
ΒΟΗΘΕΙΑΣ ΤΟΥ ΧΕΙΜΑΖΟΜΕΝΟΥ ΣΕΡΒΙΚΟΥ ΛΑΟΥ ΚΑΙ 
ΤΩΝ ΛΟΙΠΩΝ ΒΑΛΚΑΝΙΚΩΝ ΛΑΩΝ», εσωτερικώς τας λέ¬ 
ξεις «ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ» 
και εις το κέντρον τον Σταυρόν. 

Άρθρον12 
Ισχύς 

Η ισχύς του παρόντος Κανονισμού άρχεται από της δη- 
μοσιεύσεως αυτού εις την Εφημερίδα της Κυβερνήσεως 
και το περιοδικόν «ΕΚΚΛΗΣΙΑ». 

Άρθρον13 
Δαπάνη 

Η δαπάνη εκπληρώσεως των σκοπών της αυτοτελούς 
Υπηρεσίας δεν δύναται να προσδιορισθή. 

Αθήνα,19 Ιανουάριου 2000 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 

Ο Αρχιγραμματεύς 
Τ Αρχιμ. ΔΑΝΙΗΛ ΠΟΥΡΤΣΟΥΚΛΗΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο Π.Δ/γμα 67/29.2.2000 αρμοδιότητας Υπουργείου 
Εργασίας και Κοινωνικών Ασφαλίσεων «Καθορισμός υπο¬ 
χρεώσεων των ασφαλιστικών οργανισμών, των θεραπό¬ 
ντων και ελεγκτών ιατρών και των φαρμακοποιών και επι¬ 
βολή κυρώσεων για παράβαση των υποχρεώσεων» που 
δημοσιεύθηκε στο ΦΕΚ 58/τ.Α'/9.3.2000 επέρχονται οι 
παρακάτω διορθώσεις σφαλμάτων: 

α) Στη σελίδα 1231 στη δεξιά στήλη και στον 20ο' στίχο, 
αντί του εσφαλμένου «.... ργανισμών....» τίθεται το ορθό 
«.... οργανισμών....» και στο 12ο από το τέλος στίχο της 
ίδιας σελίδας και στήλης, διαγράφεται η λέξη «... της...». 

β) Στη σελίδα 1232 στη δεξιά στήλη και στους 15ο και 
17ο στίχους αντί του εσφαλμένου «.... λόγω ...«τίθεται το 
ορθό «.... λόγο...». 

γ) Στη σελίδα 1232 στη δεξιά στήλη και στον προ τελευ¬ 
ταίο στίχο αντί του εσφαλμένου «.... παραγράφους Γ και 
Δ του άρθρου 3 του παρόντος....«τίθεται το ορθό «.... πα¬ 
ραγράφους Β και Γ του άρθρου 2 του παρόντος.». 

δ) Στη σελίδα 1233 στην αριστερή στήλη και στον 12ο 
στίχο, διαγράφονται τα εισαγωγικά από τη λέξη «.... ιδιο¬ 
σκευασμάτων». 

ε) Στη σελίδα 1234 στη δεξιά στήλη και στο 2ο στίχο δια¬ 
γράφεται η λέξη «...της...». 

(Από το Υπουργείο Εργασίας και 
Κοιν. Ασφαλίσεων Γ εν. Γ ραμ. Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





